Pedepse "degradante". Cum sunt sancționați oamenii în Indonezia dacă nu poartă masca de protecție.
În Indonezia, cetățenii care nu poartă masca de protecție trebuie să facă flotări, să smulgă buruieni, să curețe malurile râurilor, să sape gropi și să stea întinși într-un sicriu deschis. Un grup de activiști pentru drepturile omului cataloghează pedepsele ca fiind "degradante". Indonezia are cea mai mare cifră de decese de Covid-19 din Asia de Sud-Est, cu peste 10.300 decese și 271.000 cazuri confirmate sâmbătă.
Potrivit metro.co.uk, cetățenii din Indonezia care nu respectă măsurile impuse, cum ar fi purtarea măștii, primesc sancțiuni atipice: trebuie să facă flotări, să smulgă buruieni, să curețe malurile râurilor, să sape gropi sau să stea întinși într-un sicriu deschis.Cu un număr ridicat de cazuri și decese din cauza Covid-19- peste 10.300 decese și 271.000 cazuri confirmate – cetățenii Indoneziei sunt îndemnați să respecte măsurile, și sancționați în caz contrar – însă pedepsele sunt catalogate ca fiind "umilitoare" de către activiștii pentru drepturile omului.O altă problemă sesizată de autorități este felul în care poartă masca unii cetățeni: cei care o țin sub bărbie sau nu-și acoperă nasul, nu contribuie cu nimic la încercarea de a opri răspândirea virusului.În jur de 164.000 cetățeni au fost "pedepsiți" astfel.